Document ID: /roh_data/filtered/fineweb-2-filterrobots_roh.jsonl.gz/63948

Da l'augment da chapital da 4,3 milliuns francs hajan ils Schlatters finanzià la plipart cun 4 milliuns francs, scriva la Laudinella SA. L'augment da chapital duai gidar a finanziar il project da radund 15 milliuns francs per engrondir e sanar l'hotel Laudinella. Previs è da renovar numerusas chombras e da construir 22 chombras novas. I dat ina nova entrada principala ed ina nova lobby.
Ulteriurs daners per realisar il project vegnan d'in consorzi da la Banca chantunala Grischuna, la Societad svizra per credits da hotel SGH e dal chantun Grischun.
Laudinella SA
La Laudinella SA è la purtadra dal hotel Laudinella cun tschintg ustarias, duas bars e maina a fittanza il hotel Reine Victoria sco Garni da quatter stailas. Il hotel Laudinella è il pli grond hotel da l'entir onn en l'Engiadina e dat durant la stagiun lavur a fin 200 persunas.
RTR novitads 11:00